Hifadhi ya Banc d'Arguin

Hifadhi ya Banc d'Arguin (kwa Kiarabu: ) kwenye Hori ya Arguin iko kwenye pwani ya Mauritania kati ya Nouakchott na Nouadhibou kwenye eneo la kilomita za mraba 12,000. Jina linatokana na Kisiwa cha Arguin kilichopo karibu na pwani hiyo. 

Hifadhi hiyo imeandikishwa katika orodha ya Urithi wa Dunia ikiwa ni eneo muhimu la kuzaliana kwa ndege wahamiaji kutoka Afrika na Ulaya. Bahari mbele ya pwani hiyo ni kati ya sehemu zenye samaki wengi katika Afrika ya Magharibi pamoja na kuwa sehemu muhimu kwa kuzaa kwa samaki.  

Hifadhi ya Kitaifa ya Banc d'Arguin ni hifadhi ya mazingira ambayo ilianzishwa mnamo 1976 kulinda rasilimali zote za asili na uvuvi, ambao hutoa mchango mkubwa kwa uchumi wa taifa. Hifadhi inatembelewa kila mwaka na zaidi ya milioni mbili ndege wahamiaji kutoka Ulaya ya Kaskazini, Siberia na Greenland.  

 Wakazi 
Idadi ya wakazi si zaidi ya watu 500 wa kabila la Imraguen ambao wanaishi katika vijiji saba ndani ya hifadhi. Wana uchumi wa uvuvi wa kujikimu kwa kutumia njia za jadi. 

Historia
Eneo la hifadhi ya leo liligombaniwa na mataifa mbalimbali ya Ulaya na Afrika ya Kaskazini kwa karne nyingi.
 1445   - 5 Februari 1633  Utawala wa Ureno (Arguim).  5 Februari 1633   - 1678  Utawala wa Uholanzi (kipindi kifupi chini ya  Uingereza mnamo 1665).  1 Septemba 1678   - Septemba 1678  Utawala wa Ufaransa.  Septemba 1678  (iliachwa na wote)  5 Oktoba 1685   - 7 Machi 1721  Utawala wa Brandenburg (tangu 1701 Prussia)  7 Machi 1721   - 11 Januari 1722  Utawala wa Ufaransa.  11 Januari 1722   - 20 Februari 1724  Utawala wa Uholanzi.  20 Februari 1724   - Machi 1728  Utawala wa Ufaransa.  tangu 1728   - Machi 1903  Utawala wa milki za Waberber  tangu 1903   - 28 November 1960 Utawala wa Ufaransa tangu 28 November 1960 sehemu ya Jamhuri ya Mauritania 

 Marejeo 

 Viungo vya nje 
 Tovuti rasmi ya Banc d'Arguin Park  
 Banc d'Arguin Hifadhi ya Kitaifa ya UNESCO 
 Banc d 'Arguin - matokeo ya utaftaji wa picha za Google 
 Google Earth - Banc d'Arguin Hifadhi ya Kitaifa - Weka alama na Mipaka ya Tovuti  
 Arguin: ngome ya Ureno huko Mauritania  

Jamii:Mahali pa Urithi wa Dunia katika Afrika
Jamii:Jiografia ya Mauritania